VISSE BILLEDER KAN CHOKERE SEERNE
SARTE SEERE ADVARES
Det er simpelthen umuligt at forstå Kim Jong-un
og forudse hans handlinger uden at se dem i forhold
til hans far og bedstefar.
Det er historien om tre mænd, en familie, Kim.
De har i over 70 år regeret Nordkorea
og skabt deres egen mytiske legende, et kommunistisk dynasti.
En hel nation kontrolleres af dem
mens de truer resten af verden.
Raketmanden er på sin egen selvmordsmission.
Kim Jong-un spiller atompoker
efter et manuskript skrevet af bedstefaren Kim Il-sung
og faren, Kim Jong-il.
Kim Jong-il var en playboy. Han var nærmest uberegnelig.
Vores problem var, om vi kunne stole på den mand.
Omgivet af fjender
en listig diktator, som vil gøre alt for at beholde magten.
Der er altid lidt paranoia. Der er altid en sammensværgelse.
Mens hans folk sulter, rækker han ud efter den røde knap
og skaber en narkostat for at betale missilprogrammet og livsstilen.
Man kan ikke overleve og bo der, hvis man ikke er Kim Jong-il.
Set fra regimets venner og mange fjenders side
er familien Kim, et af de mest berygtede dynastier i moderne tider.
De har været kloge og hensynsløse.
Og de har fokuseret på deres overordnede mål
at bevare Kim-dynastiet og magten.
TREDJE EPISODE KERNEFAMILIE
I 1988 var Sydkorea vært for de olympiske lege, og det var en triumf.
I 1989 kom Nordkoreas svar.
JULI 1989. DEN 13. VERDENSFESTIVAL FOR UNGE
Ungdomsfestivalen var en typisk nordkoreansk produktion
som ikke bare involverede deres egne.
De blev støtte af deres kammerater i den socialistiske blok.
Det var en måde at fremme Nordkoreas image på
og at vise, at de havde venner over hele verden.
Så man har den her virkelig sære handlekraft
i dette øjeblik af kommunistisk triumf
præsideret af Kim Il-sung og Kim Jong-il...
...mens fundamentet var så svagt.
Efter et par måneder ville det hele styrte sammen.
I aften åbnede Østtyskland simpelthen landets porte.
De porte, som har været lukkede i næsten 30 år.
Hvis man sætter sig selv i Kim Jong-ils sko først i 90erne
har man Erich Honecker fra Østtyskland.
Det skete så pludseligt. Endelig åbnedes muren.
Nicolae Ceausescu fra Rumænien...
Ikke med forrædere!
...og Sovjetunionen.
Retsforfølg Yazov! Retsforfølg Yazov!
De var Nordkoreas venner
og de endte alle i historiens skarnbøtte
og det må have skabt en del nervøsitet
og bekymring for Nordkoreas evne til at holde sig flydende.
Jeg var i Nordkorea i 1989 for første gang.
Og det var den første af 17 ture i over 25 år.
Man ser Nordkorea som et koreansk kongedømme fra det 15. årh.
hvor kejseren er himlens søn
og dynastiet udspringer derfra.
Dynastiets fader, Kim Il-sung
har været Nordkoreas ubestridte regent i de sidste 40 år.
Efter den kolde krig begynder en overdragelse af magten
til hans efterfølger, sønnen Kim Jong-il.
DECEMBER 1991
At sætte Kim Jong-il i spidsen for hæren
lige efter Sovjetunionens fald
gav ham operationel kontrol over den vigtigste institution
i Nordkorea på det tidspunkt, hvor faren var næsten 80.
Så vidste alle, at Kim Jong-il var manden!
Hans personlighed er anderledes end farens.
Han var et forkælet rigt barn. Opfostret som en prins.
Han var uforskammet og arrogant.
KO YOUNG-HWAN TIDLIGERE TOLK FOR FAMILIEN KIM
Han frygtede mest en indre udfordring af sin magt.
Han var også altid yderst paranoid og bange for sine fjender i udlandet.
Kim Jong-il havde tilbragt år som en kronprins
der venter på at arve kongeriget.
Nu da magten lokker, introducerer han sig selv til sit folk
i en tale på bare fem sekunder.
Hæder til folkets heroiske militær!
Det er hans eneste tale, som bliver transmitteret.
Efter Sovjetunionens fald
og da Nordkorea stadig officielt er i krig mod USA
bliver det op til den sky og uprøvede leder
at sikre sit dynastis fremtid.
Når man er i Nordkorea, føles det som at være under forstørrelsesglasset.
De føler sig skræmte
pressede, truede og belejrede.
Så Kim Jong-il tager en skæbnesvanger beslutning
som han ved, vil give hans fjender stof til eftertanke:
Det eneste, der kan garantere hans regimes overlevelse.
KERNEVÅBEN
Vi kunne se på fotos
at de udviklede et kompleks i Yongbyon
som kun syntes at skulle producere plutonium
og det største formål med Yongbyon var
at producere plutonium til kernevåben.
Nordkorea trak sig fra en aftale om
at mindske udbredelsen af kernevåben
så landet undgår internationale inspektører.
Alle blev alarmerede.
For Amerika lignede det en krigshungrende diktators handling.
Men for Kim Jong-il er der en hensynsløs logik i hans mesterplan.
Ingen vil true et Nordkorea, som har kernevåben.
De fik vores opmærksomhed med deres atomprogram.
Det var foruroligende, og jo mere folk studerede implikationerne
jo mere blev de bekymrede.
For Amerikas nyvalgte præsident Bill Clinton
er det en prioritet at vide mere om manden
som en dag kan have fingeren på atomknappen.
Kim Jong-il var stadig meget ukendt
og det, vi vidste om ham, var ikke rart.
Det blev lidt taget for givet, at de ville finde en måde
at skubbe os hen, hvor vi ikke ville være.
Kim Jong-il vidste, at deres militær ikke kunne hamle op med USAs militær
og derfor mente de, at de var nødt til at have kernevåben.
Det ville jo være katastrofalt.
Vi ville stoppe det.
Men hvordan?
Præsident Clinton gav mig autorisation til
at ødelægge deres atomanlæg med krydsermissiler.
Det ville have stoppet deres atomprogram.
Vi ville straks og overvældende give igen
hvis de atter udviklede og brugte kernevåben.
Deres land ville ikke mere være som før.
De ved, at det er vi nødt til at gøre.
Langs Sydkoreas kyst er militærøvelserne Team Spirit
et årligt irritationsmoment for den demilitariserede zone i Nordkorea.
Jeg, og præsident Clinton, mente
at Nordkorea ville reagere med et angreb på Sydkorea.
Vi regnede med hundredtusindvis af døde.
Nordkorea reagerer på den amerikanske trussel
ved at opstille sin kæmpe hær langs den sydlige grænse.
Kim Jong-il havde flyttet i tusindvis af langtrækkende artilleri
som dækkede hele området, inkluderet Seoul, 50 km væk.
Så der var en konstant anspændthed.
Muligheden for en ny koreansk krig nærmer sig.
SYDKOREA
I den sydkoreanske hovedstad, Seoul
forbereder byen sig på et snarligt angreb fra nord
da USA retter et kirurgisk angreb mod Kim Jong-ils atomkompleks.
Kim Jong-il havde spillet atomkortet
og ført Nordkorea på randen af en ny krig mod Amerika.
Men nu overtager faren, Kim Il-sung
stadig Nordkoreas øverste leder, kontrollen over krisen.
Kim Il-sung var gået for langt.
Han ønskede ikke en krig mod USA.
Så han inviterede ekspræsident Carter til Nordkorea.
Den kommunistiske guerilla, som startede Koreakrigen
for at knuse de amerikanske imperialister
var blevet en ældre statsmand, der ville tale om fred med fjenden.
Godmorgen. -Velkommen. Tak, fordi De kom.
Det er mig en glæde at komme, sir. Det er min kone, Rosalynn.
Det var jo et stort historisk øjeblik.
Det vigtige er fortroligheden
tilliden til hinanden. Det er det mest vigtige.
Carter fik en aftale i stand. For at få amerikansk hjælp
lovede Nordkorea at stoppe atomprogrammet.
Hvis vi mødes igen, vil vi allerede være gamle venner.
Men for Nordkorea er den rigtige pris løftet om et politisk
og økonomisk forhold til verdens eneste resterende supermagt.
Kim-ledernes aggressive strategi har betalt sig.
Kim var meget høflig.
Hans forhold til Carter var ret varmt og venligt.
Og så kunne Carter skifte stemningen
fra konfrontation til forhandling.
Presset på den koreanske halvø
syntes langsomt at svinde
og så pludseligt, ud af det blå, fik man et frygteligt chok.
Til alle partimedlemmer og folket...
...alle vores arbejdere, kooperative bønder
og folkets soldater, intellektuelle og unge studerende...
Vi annoncerer med blødende hjerte til hele landet
og til folket, at kammerat Kim Il-sung
generalsekretær for Koreas Arbejderparti
og øverste leder af Den Demokratiske Folkerepublik Korea
er afgået ved døden
klokken to om morgenen den 8. juli 1994.
Nordkoreanske Kim Il-sung døde af et hjerteanfald. Han blev 82.
I hans overdrevne personlighedskult kaldes han "den store leder".
Man rapporterer om et vanvid om sorg i hovedstaden, Pyongyang.
Med nordkoreanske Kim Il-sungs død
mistede verdens svindende kreds af socialistledere
deres længst siddende medlem.
Han styrede Nordkorea fra før Koreakrigen
som han startede i 1950
til mødet med ekspræsident Carter
for bare et par uger siden.
Kim Il-sungs død var et chok.
Og der var sikkert en del bekymringer.
Det kendte er ved at blive erstattet af det ukendte.
Verden udenfor havde set Kim Jong-il
som en magtfuld diktators forkælede søn
omgivet af alle disse rygter om hans særheder.
Da han var blevet gjort klar til at efterfølge ham
var Kim Jong-il virkelig dybt nedbøjet over farens død.
Nordkoreas allierede var alle forsvundet.
Og det forringede deres økonomiske system.
Så set udefra
var det store spørgsmål: Hvor længe holder han?
Et uberegneligt regime med en uprøvet leder er på randen af sultedøden.
Kun få udefra var kommet tæt nok til
at kunne gætte på katastrofens omfang.
To års oversvømmelser blev efterfulgt af tørke.
Ifølge en vurdering er fem millioner i fare for at dø af sult.
Uden Nordkoreas kommunistiske allieredes hjælp
må Kim Jong-il selv klare krisen.
Folk overlever på kun 12 skefulde mad om dagen
som til dels kan bestå af håndplukket græs.
Det er en meget desperat situation.
Det var tre usædvanligt hårde år i Nordkorea.
Det offentlige system
som forsynede de fleste nordkoreanere med mad, kollapsede.
Effekten var katastrofal.
JIHYUN PARK NORDKOREANSK AFHOPPER
I midten af 90erne så man lig foran jernbanestationer
ved markeder, stort set overalt.
Men ingen tog sig af det. De døde i ubemærkethed.
Jeg kan stadig se dem i gaderne.
Mange børn og ældre døde dengang.
Der var rygter om, at folk blev pågrebet
for at blive spist.
Mere end 500.000 formodes at være døde under hungersnøden.
Det interessante var, at trods de intense menneskelige lidelser
forblev det politiske system intakt.
Børn havde hudlidelser
en slags skørbug, som kommer af fejlernæring og vitaminmangel.
Men alle, selv pigen med gulsot
havde fået rouge på, så de så sundere ud for fremmede.
Ressourcerne gik til at redde regimet
og ikke til at give folket mad.
VISSE BILLEDER KAN CHOKERE SEERNE
Sidst i 90erne havde Kim Jong-il den afskrækkende udfordring
at holde dynastiet intakt og holde systemet kørende
under en usædvanlig udfordrende periode.
Så man havde effektive sikkerhedsredskaber
der kunne slå ned på al politisk uenighed.
MICHAEL YI TIDLIGERE CIA ANALYTIKER
Tester, tester...
Mit job var at afhøre
nordkoreanske afhoppere og spioner.
Hwanghae jernindustri på vestkysten
har i tusindvis af ansatte.
Hver dag døde 60 eller 100 mennesker. Af sult.
Så direktørerne solgte stål til Kina
for at købe mad til de ansatte. Og Kim Jong-il opdagede det.
"Hvorfor gjorde I det uden min tilladelse?"
Så de dræbte otte personer foran de ansatte.
Og for første gang i Nordkoreas historie
lavede fabriksarbejderne en siddende demonstration
mod Kim Jong-il. "Giv os mad."
Hvad skete der den næste morgen?
Kim Jong-il lod militærtanks køre hen over dem.
Efter det skælvede Nordkorea.
Jeg arbejdede tæt sammen med Kim Jong-il i en årrække.
Kim Jong-il var meget begavet. Med sit dyreinstinkt fik han færten
af de partimedlemmer, som ikke kunne lide ham.
Han var ekstrem paranoid.
Måske fordi han var så lille
havde han onduleret hår for at se højere ud.
Han bar sko med høje hæle på syv centimeter lavet i Schweiz.
Han havde en stor mave og bar altid jakke for at skjule den.
Hvis man sagde, at "lederen er tyk", eller "lederen er lille"
kunne tre generationer af ens familie blive sendt i koncentrationslejr.
Regimet holdt folket i et jerngreb.
Der er mange fangelejre i Nordkorea.
Fangerne lever under brutale forhold.
Og visse henrettelser foregår i fuld offentlighed.
Skyd!
Skyd... skyd!
Jeg var vidne til min første henrettelse, da jeg var syv.
HYEONSEO LEE NORDKOREANSK AFHOPPER
Den kriminelles eller ofrets nærmeste
og slægtninge var nødt til at stå helt foran.
At se folk dø foran mig mindede mig om
at jeg ikke skulle bekæmpe regeringen og lederne
for ellers ville jeg blive dræbt som personen foran mig.
Det var den ønskede reaktion.
I har nu set, hvordan elendige fjolser ender.
Forrædere mod nationen og folket ender på den måde.
Hungersnøden havde skubbet Nordkorea ud over kanten.
Men Kim Jong-il er fast besluttet på at overleve lige meget hvad.
Og det skal verden vide.
På Kim Il-sung Square viser man USA og resten af verden
at Nordkorea, trods problemer, stadig er en betydningsfuld magt.
Den hårde march
som hungersnøden blev kaldt i Nordkorea, var virkelig ødelæggende.
Men Kim Jong-ils livsstil ændrede sig ikke.
Der var ikke en aften uden cognac, kaviar og sushi.
Han blev aldrig tyndere.
SUSHI-KOKKEN
Kun meget få udefra kom tæt på Kims hemmelige inderkreds.
Men en mand vandt Kim Jong-ils tillid.
Kenji Fujimoto er en mand fra Japan
som blev kok for Kim Jong-il, "den kære leder".
Han fortalte en amerikansk forfatter om sine oplevelser
inden han vendte tilbage til Nordkorea.
Sakudaira, den 9. december med Fujimoto-san.
Alle kaldte ham for Generalen.
Han fortalte, at han havde overvåget serveringen af aftenens måltider.
Da det var overstået, fik han drinks med de andre
tit sent, og Kim Jong-il elskede at få ham til at drikke som de andre.
Så han fulgte Kim Jong-ils gruppe.
Ved at drikke 100 ml på en gang fik jeg 100 dollar.
Ved at drikke vand? -Cognac.
Fujimoto talte om de endeløse fester.
Men festerne var liv eller død.
Kim Jong-il kunne pludselig gifte folk.
Han skilte par. Han fik kvinder til at bokse.
Der var sex. Der er en bekræftet historie
om en person, der skulle skyde en anden til en fest.
Fujimoto-san blev hurtigt den person
der sørgede for de ting, som Kim Jong-il ville have.
Han tog indkøbslisten og jetflyet.
Radiotjek... en, to.
Han tog til Iran for at hente kaviar.
Han tog til Prag for at hente øl.
Og til Danmark for at få svinekød.
Kim Jong-il ville have burgere fra McDonald's i Beijing
så jetten tog en midnatstur for at hente Big Macs.
Lange ture til Frankrig for at hente cognac.
Hundredtusindvis af dollar årligt.
Det var deres største enkeltstående kunde på jorden.
Og selvfølgelig til Japan til Tsukiji fiskemarked efter sushi.
I Nordkorea
er oplysninger om Kim-familien tophemmelige.
Da Kim Jong-il kom til magten
kendte ingen virkelig til hans koner, end ikke deres navne.
Song Hye-rim, Kim Young-sook
Ko Young-hui og Kim Ok.
Kim Jong-ils koner og elskerinder gav ham mindst fem kendte børn
hvor den ene skal være dynastiets næste leder, Kim Jong-un.
Kim Jong-ils børn var dyrebare varer.
De havde barnepiger. De boede på beskyttede steder
fra de var helt små. Fujimoto-san sagde, at Kim Jong-un var aggressiv.
Der var ild i hans øjne. Han ville konkurrere.
Og alle kaldte ham "den lille tiger".
Der var engang, hvor Fujimoto-san bemærkede
at Kim Jong-un og hans bror prøvede at flyve med en drage.
Og dragen vil ikke flyve.
Der stod mange ledere omkring dem, mænd i jakkesæt.
Ingen vil hjælpe med dragen. Hvis de prøver på det
kan det virke, som om de kritiserer drengene.
Og det kunne udløse en nøjere undersøgelse.
Fujimoto-san fortalte
at han vidste, hvad der var galt. Dragen havde ingen hale.
Så han sætter en hale på den, og så kan den flyve.
Kim Jong-il ser den flyve
og ser sine glade sønner, og det gør et stort indtryk på ham.
En dag kom Kim Jong-il til Fujimoto-san.
"Barnepigerne er væk. Du er deres legekammerat."
Nordkoreas menneskelige og økonomiske ruin
gør Kim Jong-il desperat efter hård valuta
for at styrke det skrantende dynasti, og han vil gøre alt for at få den.
FBI vidste, at nogen forfalskede vores 100-dollar sedler.
Jeg lod folk vide, at jeg ledte efter falske penge i god kvalitet.
SUPERSEDLEN
Jeg var 26 år i FBI.
Jeg havde med succes spillet en lejemorder
en svindler, en pædofil
og en international våbenhandler.
Det var en ret spændende karriere.
Det her er nemme penge, ikke? Nemme penge.
Det var mit første møde med Wilson Liu.
Det var i et hotelværelse. Han sagde, at han var ansvarlig for
at bringe næsten perfekte 100 dollarsedler til USA.
Og jeg forklarede, at jeg kunne få deres container igennem havnen.
Når man er i denne branche, så gør man tingene en gang.
Man ønsker ikke at gøre den igen.
Det var 35 cents for en dollar
så det var 350.000 dollar for en million dollar.
Politik er noget meget, meget mørkt.
Og beskidt. Jeg hader det.
Man køber ikke bare en trykkemaskine på Craigslist.
Vi taler om den samme slags
som vi bruger her.
Vi taler om særligt papir.
Alt det skal skaffes
med tilladelse fra de højeste instanser i regeringen.
Og Wilson Liu sagde i samtalen, at det var de nordkoreanske
supersedler eller falske 100 dollar sedler.
Vi fik at vide, at de ville komme i en container på seks meter.
Pengene ville ligge i stofruller.
Vi rullede og rullede. Og pludselig kunne jeg mærke klumper.
Og pengene, de falske penge, supersedlerne, er der.
Nordkorea sender også supersedlerne med diplomattasker
bruger asiatiske forbrydersyndikater
og banker og kasinoer i Macau.
Men det er kun en del af en kæmpe operation
med centrum Pyongyang, men verdensomspændende.
Nordkoreanerne blev involveret i risikabel international handel.
De solgte alt muligt
fordi de desperat havde brug for udenlandsk valuta.
Nordkorea handler også med narko.
Der er fundet metamfetamin og heroin
i Tyskland, Rusland og Australien.
Alle penge returneres via hemmelige fonder
kontrolleret af Kim Jong-il, for at betale de ting, han håber
vil garantere hans regimes overlevelse.
AUGUST 1998
Pentagon kalder affyringen af et missil fra Nordkorea
for "en alvorlig udvikling".
Testen af missilet var en del af et signal til USA om
at hvis I ikke kan give jer på jeres side
kan vi blive ved med at genere jer.
Bare fordi Nordkorea har problemer
er det ikke en svag stat, man kan skubbe rundt med.
Man ser denne dobbelthed i nordkoreansk adfærd
som skifter mellem provokerende militære foranstaltninger
og scener i Nordkorea
der viser, at de ikke så skræmmende. Man kan forhandle med dem.
JUNI 2000
Et historisk vendepunkt på den koreanske halvø.
Lederne af Nord- og Sydkorea i Pyongyang lover
at stoppe den kolde krig i denne urolige del af Asien.
Den nordkoreanske leder forsøgte at skabe sig et nyt image
og spøgte endda med sit excentriske ry i verden.
Europæere spørger tit om, hvorfor jeg lever så isoleret.
Jeg viser nu, at det gør jeg ikke.
Præsident Kim Dae-jung reddede mig fra mit tilbagetrukne liv.
Det her er en fyr, som man næsten aldrig har hørt tale offentligt.
Og nu taler han og laver endda selvkritiske jokes.
Så det viser, at det er en form for optræden
som man kan tænde og slukke for, som det passer en.
Da præsident Kim Dae-jung besøgte Nordkorea til topmødet
var jeg med i pressegruppen.
Det var første gang, at jeg mødte Kim Jong-il.
CHOI HAK-RAE TIDLIGERE REDAKTØR
De bød på det bedste af det bedste, når fremmede kom til deres stat
selvom de var på randen af sultedøden.
De serverede endda mad lavet af bjørnepoter.
De serverede vine i verdensklasse. Det var alt for luksuriøst.
Han klappede mig på skulderen, og jeg gjorde det samme.
Jeg sagde til formand Kim Jong-il:
Hvis De vil forbedre forholdet til USA
bør De ikke være interesseret i at udvikle missiler eller atombomber.
Formand Kim Jong-il svarede mig:
"Jeg ved, at hvis vi retter vores missiler mod USA
vil deres missiler og kernevåben reducere vores republik til aske
og feje os væk fra jorden."
"Men den eneste måde at få USA til at interessere sig for os er
at udvikle missiler og kernevåben."
Kim Jong-ils strategi for at involvere USA fungerer.
I oktober 2000 ankommer Madeleine Albright til Pyongyang
for at diskutere et eventuelt historisk topmøde
mellem Kim Jong-il og præsident Clinton...
...i håb om at få Nordkorea
til endelig at opgive missilprogrammet.
Udenrigsminister Albright skaber historie
ved at lukke en diplomatisk kløft fra den kolde krig.
Hun er i Nordkorea for at tale med landets leder.
Madeleine Albright var kommet for at se manden an.
Hvem er Kim Jong-il? Er han en person
som er pålidelig nok til, at vores præsident kan møde ham?
Hendes eget besøg var et vigtigt skridt
mod den normalisering Nordkorea åbenbart ønskede.
Nyder hun det?
Har De nydt besøget? -Det har jeg.
Kim Jong-il tog Albright til en kunstfærdig optræden
i Pyongyang til ære for ham og hans arbejderparti.
Og så blev der vist billeder, og et af dem viste
et missil, der affyres. Og Kim siger til Albright:
"Det bliver måske det sidste."
"Det håber jeg."
Men da Clinton går af som præsident
bliver fredstopmødet mellem de to lande aldrig til noget.
Ingen af dem ved, hvad det kunne være blevet til.
Ih, du godeste. Ih, du godeste.
Med præsident Bush i Det Hvide Hus
udløste den 11. september hændelser, der fik konsekvenser for hele verden.
Vi samles i aften. Vores nation er i krig.
Og den civiliserede verden står over for uhørte farer.
Nordkorea er et regime med missiler
og masseødelæggelsesvåben, men det sulter sine borgere.
Den slags stater og deres allierede terrorister udgør en akse af ondskab.
Bush satte Nordkorea på aksen af ondskab sammen med Iran og Irak
i sin tale om nationens tilstand.
Så Nordkorea var næppe særlig sikker på
at kunne forhandle med USA.
I aften er verden fokuseret på Irak.
USA gav regimet
den første smag af en strategi kaldet "shock and awe".
Invasionen af Irak må have været
en meget foruroligende udvikling for Nordkorea.
Hussein havde ikke kernevåben, og se, hvad der skete med ham.
Vi må ikke lade det ske for Kim Jong-il.
OKTOBER 2006
Indtil denne morgen
havde otte lande kernevåben.
Nu må vi føje Nordkorea til denne liste.
Efter prøvesprængningen ændrer alt sig.
Man kan ikke gå tilbage. Man har gjort det.
De har vist USA, at de ikke er kuede.
Der var endnu mere på spil. Situationen blev endnu farligere.
Nordkorea havde en bombe.
Jeg er meget stolt af vores videnskabsmænd og forskere
som har udført meget succesrige atomprøvesprængninger under jorden.
Kommer der flere? -Det må være nok, ikke?
Det drejer sig meget om at yde for at få.
Kim Jong-il ruller ikke ud af sengen efter en nat med cognac
mens vennerne foreslår en prøvesprængning.
Selvom det er den karikatur, som mange forestiller sig.
De har været kloge og hensynsløse.
Og de har fokuseret på deres overordnede mål:
Bevare Kim-dynastiet og regimets magt.
Nyhederne om nordkoreanske Kim Jong-ils helbred er dårlige.
Den skrantende kommunistleder er blevet indlagt igen.
OKTOBER 2010 KIM IL-SUNG SQUARE
Han ser meget mager ud. Han har haft et slagtilfælde.
Han haltede. Han havde det helt klart ikke godt.
Og så begyndte vi at se tegnene på
at der var en arvefølgekampagne på vej.
Dynastiet, der havde regeret Nordkorea i over 60 år
var ved at introducere den tredje generation til folket.
På balkonen mod Kim Il-sung Square:
Den udvalgte søn, Kim Jong-un.
Det står klart, at Kim Jong-un er en ung mand
som længe har vidst, at han skulle spille en særlig rolle.
Fujimoto-san fortalte mig, at dvd-aftener var populære.
Og en aften var Kim Jong-un der, og han var 11 år
og de så "Lige på kornet" med Clint Eastwood.
Der er en scene hvor der er fire Secret Service medlemmer
som alle går med hænderne på limousinen.
Kim Jong-il sagde: "Stop..."
"Det er sådan, at jeg vil beskyttes."
Den nordkoreanske leder, Kim Jong-il, er død.
Kim fik et hjerteanfald på grund af det psykiske og fysiske pres
fra hans uafbrudte arbejde for at skabe en blomstrende nation.
DECEMBER 2011
Vi så billederne fra begravelsesprocessionen
i de kolde snedækkede gader i Pyongyang.
Der var en kiste oven på limousinen.
Og ligesom i "Lige på kornet" går Kim Jong-un
med sin hånd på samme måde som Eastwood.
Det er tre generationer af almægtige personer.